Projektas

Lietuvos Respublikos

VISUOMENĖS INFORMAVIMO ĮSTATYMO NR. I-1418

50 STRAIPSNIO pakeitimo

įstatymas

2025 m. Nr.

Vilnius

1 straipsnis. 50 straipsnio pakeitimas

1. Papildyti 50 straipsnio 9 dalį 7 punktu:

„7) nuo skunde ar jo dalyje nurodytų pažeidimų įvykdymo dienos iki skundo pateikimo dienos praėjo daugiau kaip 2 metai.“

2. Papildyti 50 straipsnį nauja 14 dalimi ir ją išdėstyti taip:

„14. Sprendimas dėl poveikio priemonių taikymo gali būti priimtas, jeigu praėjo ne daugiau kaip 2 metai nuo pažeidimo įvykdymo dienos, o esant tęstiniam ar trunkamajam pažeidimui, – nuo paskutinių tęstinio pažeidimo veiksmų atlikimo dienos ar trunkamojo pažeidimo paaiškėjimo dienos.“

3. Buvusias 50 straipsnio 14–19 dalis laikyti atitinkamai 15–20 dalimis.

2 straipsnis. Įstatymo įsigaliojimas

Šis įstatymas įsigalioja 2025 m. liepos 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Komiteto pirmininkas	Kęstutis Vilkauskas